Ye important destacar tamién que Zaragoza ha estato seu d'a Federación Espanyola d'Esperanto dende 1963 dica 1970, estando o suyo president Miguel Sancho Izquierdo, alavez rector d'a Universidat de Zaragoza, y a suya secretaria Inés Gastón Burillo, dende iste zaguer anyo a seu d'a federación se tresladó enta Madrit. Atra important institución con seu en Zaragoza ye a Fundación Esperanto, que la establió tamién Miguel Sancho Izquierdo en 1968 y que tien una d'as millos bibliotecas d'esperanto d'o Estato con 4.000 volumens (nomás o Museu Espayol d'Esperanto en Catalunya supera ista zifra)